Na osnovu člana 75, stav 1 tačka 3 i člana 76 Zakona o elektronskim medijima ("Službeni list Crne Gore", br. 46/10, 40/11, 53/11, 6/13, 55/16, 92/17), člana 27 stav 1 tačka 17 Zakona o lokalnoj samoupravi ("Službeni list Crne Gore", br. 2/18), i člana 31 Statuta opštine Tivat ("Službeni list RCG - opštinski propisi", br. 40/04, 26/06, Službeni list Crne Gore - opštinski propisi", br. 12/11, 21/11, 3/13), Skupština opštine Tivat, na sjednici održanoj dana 22.02.2018.godine, donijela je

**ODLUKU**

**o izmjeni Odluke o osnivanju Društva sa ograničenom odgovornošću Lokalni javni emiter ”Radio Tivat”**

**Član 1**

Član 6 Odluke o osnivanju društva sa ograničenom odgovornošću lokalni javni emitter ”Radio Tivat” (“Službeni list Crne Gore - opštinski propisi”, br.010/12 od 30.03.2012), mijenja se i glasi:

“Djelatnost Radio Tivta je da pruža javne usluge, proizvodi i emituje radijski program sa informativnim, kulturnim, umjetničkim, obrazovnim, naučnim, dječjim, zabavnim, sportskim i drugim programskim sadržajima, kojima se obezbjeđuje ostvarivanje prava i interesa građana Opštine Tivat i drugih subjekata u oblasti informisanja.

Radio Tivat je dužan da:

* obezbijedi kvalitetan prijem radijskog programa za najmanje 85% stanovništva na području opštine Tivat;
* da poštuje privatnost i dostojanstvo građana i štiti integritet maloljetnih lica;
* da emitovane programske sadržaje čuva u skladu sa propisima;
* da obezbjedi pravo na ispravku i odgovor u skladu sa Zakonom.”

**Član 2**

Član 7 stav 2 Odluke, mijenja se na način da:

umjesto riječi “javnog interesa” stoji “javnih usluga”.

**Član 3**

Član 8 Odluke, mijenja se i glasi:

„Pored javnih usluga, Radio Tivat može da obavlja i komercijalne i audiovizuelne usluge i to:

-prodaju programa za reklamne poruke i druge audiovizuelne komunikacije,

-plasman proizvoda,

-sponzorstvo,

-telešoping.

Obavljanje usluga iz stava 1 ovog člana mora da bude odvojeno od pružanja javnih usluga iz

člana 7 stav 2 Odluke.“

**Član 4**

Član 13 stav 1 Odluke se briše.

stav 3 istog člana se mijenja i glasi:

“Definišu se obaveze i rokovi dostavljanja i objavljivanja pojedinih akata od značaja za rad Radio Tivta, i to da:

1. Pripremi prijedlog programskih obaveza za ugovoreni (trogodišnji) period, prije zaključivanja Ugovora, i da o njemu sprovede javnu raspravu u trajanju od 45 dana;
2. Pripremi prijedlog Ugovora jedinici lokalne samouprave, najkasnije šest mjeseci prije isteka važećeg Ugovora;
3. Izradi i donese Program rada i finansijski plan, kojima će se na godišnjem nivou utvrditi aktivnosti i programske obaveze kao i potrebna finansijska sredstva za njihovu realizaciju a najkasnije do 31.decembra tekuće godine za sljedeću godinu;
4. Izradi i donese Izvještaj o radu za prethodnu godinu do 31. marta tekuće godine;
5. Izradi i donese Izvještaj o finansijskom poslovanju za prethodnu godinu do 31. marta tekuće godine;
6. Dostavi Izvještaj ovlašćenog revizora o finansijskom poslovanju, do kraja juna tekuće godine, za prethodnu godinu;
7. Sprovede postupak u skladu sa tačkom 2 ovog stava ukoliko se ugovor mijenja zbog programskih obaveza javnog emitera.”

U članu 13 dodaje se novi stav koji glasi:

“Radio Tivat je dužan da objavi :

opšte akte, druga programska dokumenta, pravilnike, pravila o predizbornim kampanjama i druga dokumenta koja usvoji Savjet Radio Tivta, najkasnije u roku od 7 dana od dana donošenja, na zvaničnoj internet preze<ntaciji [www.radiotivat.me](http://www.radiotivat.me)”

**Član 5**

Član 16 mijenja na način da:

tačka 1 stav 1 glasi:

“Sredstva iz člana 15 stav 1 tačka 1 Odluke, obezbjeđuju se Ugovorom o pružanju javnih usluga, koji se zaključuje između opštine Tivat i Radio Tivta, a kojim se utvrdjuju međusobna prava i obaveze korišćenja sredstava iz Budžeta Opštine Tivat, za realizaciju Programskih sadržaja Radio Tivta, na period od tri godine, po godinama i izvorima, kao i ovlašćenja i obaveze Radio Tivta u odnosu na upravljanje ukupnim sredstvima predviđenim za sprovođenje Ugovora i izvještavanje o njegovom sprovođenju”.

tačka 4 mijenja se i glasi:

“Iz Budzeta Opštine Tivat, obezbjeđuju se sredstva za pokriće troškova prenosa i emitovanja programa Radio Tivta putem zemaljsko radio-difuznog sistema, kao posebna obaveza Opštine Tivat”.

**Član 6**

Član 17 stav 1 briše se.

stav 2 mijenja se i glasi:

„Predsjednik Opštine trogodišnjim Ugovorom uređuje međusobna prava i obaveze korišćenja sredstava za realizaciju programskih sadržaja, kojeg potpisuje sa direktorom Radio Tivta. Ugovor se potpisuje prije nego što nadležni organ Opštine Tivat pripremi nacrt Budžeta Opštine Tivat za prvu narednu godinu trogodišnjeg perioda na koji se Ugovor odnosi. Svaki sljedeći prijedlog Ugovora Radio Tivat dužan je da dostavi Opštini Tivat, najkasnije šest mjeseci prije isteka važećeg Ugovora.

stav 4 mijenja se i glasi:

Radio Tivat je dužan da Ugovor o pružanju javnih usluga ili njegove izmjene dostavi Agenciji za elektronske medije, najkasnije 15 dana od dana njegovog zaključenja“.

**Član 7**

Član 23 mijenja se na način što se u:

* stavu 2 briše riječ: “najmanje”.
* stavu 3 briše riječ: “mandate”.

Ova odluka stupa na snagu osmog dana od dana objavljivanja u "Službenom listu CG - Opštinski propisi".

Broj: 0304- 669 -66

Tivat, 22.02.2018. godine

Skupština opštine Tivat

Predsjednik Skupštine

Ivan Novosel